Zapisnik sa sjednice Učiteljskog vijeća 3.6.2019.

Sjednica je započela u 18:00 sati, a otvorila ju je Ravnateljica Kim Anić, prof. sa sljedećim dnevnim redom:

1. Učenik generacije

2. Pohvale i nagrade

3. Organizacija zadnjeg dana školske godine

4. Plan sjednica nakon završetka školske godine

5. Razno

Ad 1.)

Ravnateljica je uputila Učiteljsko vijeće na tablice kojima se dodjeljuju pojedinačne i grupne nagrade kao i na samu proceduru izbora učenika generacije, te obratila pozornost na rok izbora(13.6.2019.)kako bi učenik generacije mogao prisustvovati prijemu kod gradonačelnika koji se organizira 17.6.2019. u 12,00 u Gradskoj vijećnici. Imenovano Povjerenstvo će na osnovu dogovorenog Pravilnika na osnovu pristiglih prijedloga predložiti Učiteljskom vijeću učenika generacije, a Učiteljsko vijeće će elektroničkim glasovanjem odlučiti o prijedlogu Povjerenstva.

Zaključak:

Povjerenstvo u sastavu : Mladen Župan, Jasmina Rajković i Jelena Maras, na osnovu prijedloga razrednika, dostavit će Učiteljskom vijeću na elektroničko glasanje prijedlog učenika generacije.

Ad 2.)

U nastavku ravnateljica upućuje Učiteljsko vijeće i razrednike na proceduru iz Pravilnik o dodjeljivanju pohvala i nagrada. Svim razrednicima dostavljena je tablica pomoću koje mogu predlagati učenike za dodjelu pohvalnica, pojedinačnih nagrada i grupnih nagrada. Ravnateljica imenuje povjerenstvo koje će na sjednici nakon završetka nastavne godine donijeti odluke o prijedlozima za dodjeljivanje nagrada . Povjerenstvo: Mladen Župan, Blaženka Bajić, Jasmina Rajković

Zaključak:

Prema dostavljenim tablicama razrednici će Povjerenstvu predložiti učenike za pohvale i nagrade, a Povjerenstvo će u skladu s Pravilnikom imenovati učenike i dati na prijedlog odgovarajućim stručnim tijelima na sjednici nakon završetka dodatnog rada.

Ad 3.)

Na sjednici je odlučeno kako će zadnji dan školske godine (14.6.2019.) biti radni. Ravnateljica je napomenula kako svi nastavnici zadnji sat moraju pročitati učenicima zaključnu ocjenu uz objašnjenje . Zaključna ocjena ne mora proizlaziti iz aritmetičke sredine. Svaki učitelj je dužan zaključiti ocjene u e-dnevniku. Napomena upućena razrednicima je kako zadnji sat moraju pročitati opći uspjeh i vladanje svakog učenika. Prema pravilniku roditelj ima pravo pritužbe na ocjenu i ocjenu iz vladanja tri dana nakon spoznaje o istoj. O pritužbama roditelja 5. odlučivat će se na sjednici Učiteljskog vijeća 19.6.2019. ( ukoliko bude potrebe).

Razrednici 1.a,1.b,2.a,2b,3a,3b,4a,4b,6.a,6.b,67.a,7.b,8.b potvrdili su da će do kraja nastavne godine u svim nastavnim predmetima biti realiziran potreban fond sati.

U razrednim odjelima:

5.a – Njemački jezik ima 66/70 sati,a TK 34/ 35 sati

5.b – Likovna kultura 34/35,Glazbena kultura 34/35,TK 34/35, slovenski jezik i kultura nisu upisani, a islamski vjeronauk nema upisan fond sati

8.a- fizika 67/70 sati

U dogovoru s učiteljima bit će napravljena preraspodjela satnice kako bi u svim razrednim odjelima bila ispunjena norma sati.

Zaključak:

Učitelji će na zadnjem nastavnom satu obrazložiti učenicima zaključne ocjene, a razrednici opći uspjeh i vladanja. Roditelji imaju pravo žalbe u roku od tri dana nakon spoznaje o zaključenoj ocjeni i vladanju.

U 5.a, 5.b i 8.a napravit će se preraspodjela sati zbog realizacije potrebnih sati nastave u pojedinim predmetiam.

Ad 4.)

Plan sjednica dogovoren na učiteljskom vijeću jest slijedeći:

17.6.2019.

- u 8:30 sati Razredna vijeća razredne nastave

- u 10:00 sati Razredna vijeća predmetne nastave

-u 12:00 sati sjednica Učiteljskog vijeća s Dnevnim redom:

- prijedlog organizacije dodatnog rada

- prijedlog pedagoških mjera

18.6.2019. - 1.7.2019. organizacija dodatnog rada i UV za utvrđivanje uspjeha učenika

3.7.2019. - dodjela učeničkih svjedodžbi:

- u 9:00 sati razredna nastava

-u 10:00 sati predmetna nastava

- u 18:00 sati svečana dodjela svjedodžbi za osme razrede

Ad 5.)

Razno:

Ravnateljica Kim Anić prikuplja informacije razrednika o zainteresiranosti učenika za Građanski odgoj ( ukupno 11 učenika), napominje rok do 7.6.2019. za predaju prijedloga potreba za nabavku nastavnih sredstava i opreme odobrenu od Ministarstva, te još jednom objašnjava cjelokupni proces nabavke udžbenika za slijedeću školsku godinu.

Sjednica je završila u 19:15 sati.

Rijeka, 4. lipnja 2019.

Zapisničar: Anja Bićanić, prof.